[{"text_idx": "#000003", "text": "Arvustus. Graatsiline samm teatrilavalt kinolinale"}, {"text_idx": "#000008", "text": "Film rullub lahti Chicagos, kesk 1927. aasta lo\u0303o\u0303skavat suvepa\u0308eva, mil legendaarne bluusilaulik Ma Rainey (Viola Davies) salvestab koos taustaba\u0308ndiga filmile pealkirja kinkinud singlit. Enamgi Raineyst endast liigub vaataja u\u0308hes tema ba\u0308ndimeestega, kes puhuvad stuudio keldriruumis juttu, lo\u0303o\u0303bivad ja viksivad seadeid. O\u0303hus on pinget: diiva hilineb tunni, salvestustehnoloogia no\u0303uab muusikutelt esituse u\u0308he ropsuga purkisaamist, andekas trompetima\u0308ngija Levee Green (Chadwick Boseman) o\u0303o\u0303nestab Ma autoriteeti ja\u0308rjepanu nii teravmeelsuste pildumise, tolle noore tu\u0308drukso\u0303braga flirtimise kui ka muusikalise autonoomia no\u0303udmisega. Pealegi ei saa keegi peale Ma lubada endale valge ma\u0308nedz\u030ceri ja produtsendi ees muud kui lo\u0308mitamist."}, {"text_idx": "#000009", "text": "Filmis on tunda, et tegu on algupa\u0308raselt na\u0308itelavale mo\u0303eldud materjaliga, seda nii heas kui ka halvas. Tegevuspaigaks on pelgalt kaks tuba: kitsuke, vaba ko\u0303nepruuki kannatav kelder harjutavatele muusikutele ja salvestusruum, kus pilkudega o\u0308eldakse ja pannakse paika rohkem kui so\u0303nadega. Lisaks veel kitsuke ta\u0308navajupp. Siinkohal tuleb kiita operaatorito\u0308o\u0308d: liikuva kaamera lendleva liikumise ja o\u0303rna suumimisega on suudetud efektiivselt peita vo\u0303ttepaikade olemuslikku u\u0308ksluisust. Ometigi ei ole suudetud neid paeluvaks muuta. Kuigi teatritu\u0308ki-pa\u0308ritolu paistab va\u0308lja, ha\u0308irib see siiski to\u0303tt-o\u0308elda harvadel hetkedel. Pigem tekib intrigeeriv kujutluspilt, kuidas teostuksid mo\u0303ned stseenid lavalaudadel. George C. Wolfe on to\u0303estanud oma suutlikkust lavalise algmaterjali ekraniseerimisel: ko\u0303ik tema viis ma\u0308ngufilmi on tehtud na\u0308idendite po\u0303hjal. \"Ma Rainey musta tagumiku\" teatripa\u0308ritolu on tunda umbes samal ma\u0308a\u0308ral kui viimase peatu\u0308kist peatu\u0308kki liikuvat struktuuri."}, {"text_idx": "#000010", "text": "Na\u0308idenditaust annab jo\u0303ulise ja positiivse impulsi raudses fookuses na\u0308itlejato\u0308o\u0308dele. U\u0308liedukalt kannavad rolli va\u0308lja nii Ma Rainey osata\u0308itja Viola Davis kui ka trompetima\u0308ngijat Levee Greeni ma\u0308ngiv varalahkunud Chadwick Boseman. Mo\u0303lemad rollid on komplekssed ja mitmetasandilised, mo\u0303lemad isikud \u2013 u\u0308ks ajalooline, teine fiktiivne \u2013 valitsevad nii kaadri kui ka vaataja u\u0308le. Seda karisma ja ekraanimo\u0303juga, aga ka suutlikkusega ma\u0308ngida tegelane su\u0308gavaks. Mo\u0303lema puhul on edasi antud isiksuse isepa\u0308ra. Kui Davise Ma Rainey saavutab selle eelko\u0303ike peente detailide ja kalgi jo\u0303ulisusega, siis Bosewicki Levee tulisus mo\u0303jub ekraanil kerava\u0308lguna. U\u0308hel hetkel tundub tegelane muigava hurmurina, teisel ko\u0303uetormina. Talle poleks pidanud see film ja\u0308a\u0308ma viimaseks, vaid saama koos suvel linastunud \"5 vere\u00advennaga\"6 hu\u0308ppe\u00adlauaks, et seljatada superkangelase Musta Pantri kehastamisega kaasnenud tuntus anderikka na\u0308itleja kuulsusega. Bosemani ma\u0308ngust paistab va\u0308lja realiseerimata ja\u0308a\u0308nud haare."}, {"text_idx": "#000011", "text": "Film on maiuspala bluusifa\u0308nnidele, kuid seda pigem z\u030canri ajaloolisest kui muusikalisest aspektist. Ma Rainey positsioneerub artistina mitmeti kahe maailma vahele. Muusikaliselt oli Rainey po\u0303lvkonnast, mis nihutas bluusi vodevillist jazzi poole. Kultuuriliselt peitub tema karja\u0308a\u0308ris ja isikus lo\u0303una- ja po\u0303hjaosariikide intrigeeriv teelahe. Kuigi ajalooo\u0303pikute ja\u0308rgi paistab musta kultuuriruumi iseolemine olnud nigelamal ja\u0308rjel lo\u0303unas ja natuke va\u0308hem nigelal po\u0303hjas, on filmis vaatajani toodud kahe maailma erisuse hallid varjundid. Lo\u0303unas valitseva range segregatsiooni tingimustes oli mustanahalistel eraldatuse to\u0303ttu teatav iseolemise autonoomia. See omakorda tingis suvera\u0308a\u0308nsuse ka sealses kultuuriruumis tegutsevatele mustadele artistidele. Davise kehastatud Rainey oli kuninganna ja iidol koduses Georgias, kuid kommertslik to\u0303mbeartikkel pigem po\u0303hjas. U\u0308leriigiline fenomen, kelle teerajaja oreool lo\u0303unas on taandatud veel u\u0308heks muusikaliseks trendiks po\u0303hja\u00adosariikide to\u0308o\u0308stuslikus vaimus."}, {"text_idx": "#000021", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000023", "text": "Laura Kalle: teater ei peaks ainult paitama"}, {"text_idx": "#000026", "text": "Holger Marjamaa: pean igal kontserdil end publikule ta\u0308ielikult avama"}, {"text_idx": "#000027", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000028", "text": "Ave To\u0308lpt ja\u0308tkab Music Estonia juhtimist"}, {"text_idx": "#000030", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000033", "text": "Filmiajakirjanik Hollywoodi streigist: mo\u0303ned suuremad filmid on edasi lu\u0308kkunud"}, {"text_idx": "#000036", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}, {"text_idx": "#000038", "text": "Arvustus. \"Vallatud vo\u0303tted\" ei leia su\u0308gavust"}, {"text_idx": "#000039", "text": "Arvustus. \"Tume paradiis\": pidu peo pa\u0308rast"}, {"text_idx": "#000040", "text": "Haapsalu kultuurikeskuses avati na\u0308itus aulidest"}, {"text_idx": "#000042", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000043", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000044", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000045", "text": "Edetabel. Aasta parimad albumid 2022"}, {"text_idx": "#000049", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000051", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]